మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
రైతులకు రూ.100లతో ప్రతినెలా రూ.3,000 పెన్షన్!
రైతులకు ఎల్ఐసీనే పెన్షన్ డబ్బులను అందిస్తుంది. మోదీ 2.0 గవర్నమెంట్ తొలి కేబినెట్ రైతులకు ప్రత్యేకమైన పెన్షన్ స్కీమ్‌కు ఆమోదం తెలిపింది. తొలి మూడేళ్లలో 5 కోట్ల మందికి లబ్ధి చేకూర్చాలని కేంద్రం భావిస్తోంది.
Samayam Telugu | Updated:
Jun 14, 2019, 08:53AM IST
హైలైట్స్
పీఎం కిసాన్ పెన్షన్ యోజన స్కీమ్‌కు కేబినెట్ ఆమోదం
రైతులు పెన్షన్ ఫండ్‌కు నెలకు రూ.100 చెల్లించాలి
కేంద్రం కూడా మీరు చెల్లించే డబ్బుకు సమానమైన మొత్తాన్ని పెన్షన్ ఫండ్‌కి జమ చేస్తుంది
అందరికీ అన్నంపెట్టే రైతన్నలకు శుభవార్త. కేంద్ర ప్రభుత్వం తీపికబురు అందించింది. ప్రధాన్ మంత్రి కిసాన్ పెన్షన్ యోజన పథకంలో భాగంగా అర్హులైన రైతులకు ప్రతినెలా రూ.3,000 పెన్షన్ ఇవ్వాలని యోచిస్తోంది.
పెన్షన్ పొందాలంటే రైతులు పెన్షన్ ఫండ్‌కు నెలకు నామమాత్రంగా రూ.100 చెల్లించాల్సి ఉంటుంది. కేంద్ర ప్రభుత్వం కూడా ఈ పెన్షన్ ఫండ్‌కు మీరు చెల్లించిన డబ్బుకు సమానమైన మొత్తాన్ని జమచేస్తుంది. దిగ్గజ బీమా కంపెనీ ఎల్ఐసీ ఈ పెన్షన్ ఫండ్‌ నిర్వహణ బాధ్యతలు చూసుకుంటుంది.